Lige nu venter Gert Brask på et svar fra Selvstyret om beflyvningstilladelse. - Selvstyret har de seneste dage udtrykt sig om, hvorvidt det grønlandske samfund - Air Greenland - er klar til konkurrence. Selvstyret er bange for Air Greenlands reaktion, siger Gert Brask til standby.dk. Gert Brask startede projektet sidste år og har fundet investorer i England, Holland og Dubai. - Vi har i første omgang allieret os med et hollandsk flyselskab, der vil levere Airbus 319, A320 eller lignende fly. Og vi vil bruge danske, skandinaviske og grønlandske medarbejdere, siger Gert Brask. Greenland Express skal - hvis det får beflyvningstilladelsen - primært flyve fra Aalborg, Keflavik samt Amsterdam, Canada, London og Tyskland. Greenland Express forventer bl.a. at flyve følgende ruter fra Søndre Strømfjord; tre gange om ugen til Aalborg og to gange om ugen til København.
Der kan være en direkte fly-rute mellem Aalborg og Grønland på vej. I hvert fald hvis det står til Gert Brask, stifter af Greenland Express.